Diari Oficial de la Generalitat Valenciana


Sumari del DOGV 4368, del 30-10-2002 (2002/11513)

RESOLUCIÓ de 30 de setembre de 2002, del director general d'Urbanisme i Ordenació Territorial, per la qual s'esmenen les deficiències a què es referix l'acord de la Comissió Territorial d'Urbanisme, de 27 de juny de 2002, que afecta l'Homologació i Pla de Reforma Interior Sector Camí de la Cosa de Rocafort.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4368

Data del DOGV
:   30-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/11148


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 30 de setembre de 2002, del director general d'Urbanisme i Ordenació Territorial, per la qual s'esmenen les deficiències a què es referix l'acord de la Comissió Territorial d'Urbanisme, de 27 de juny de 2002, que afecta l'Homologació i Pla de Reforma Interior Sector Camí de la Cosa de Rocafort. [2002/11738]
  
Havent esmenat les deficiències a què es referix l'acord de la Comissió Territorial d'Urbanisme, de 27 de juny de 2002, que afecta l'Homologació i Pla de Reforma Interior Sector Camí de la Cosa de Rocafort, i de conformitat amb el que ordena la resolució del director general d'Urbanisme i Ordenació Territorial, de 30 de setembre de 2002, per la qual es declara definitivament aprovat el dit expedient, es procedix a la publicació del citat acord:
  
?La Comissió Territorial d'Urbanisme de València, en la sessió realitzada el 27 de juny de 2002, va adoptar el següent acord:
  
Vist l'expedient tramés per l'Ajuntament de Rocafort, referit a l'Homologació Modificativa i PRI del sector de sòl urbà Camí de la Cosa del Pla General d'Ordenació Urbana del municipi de Rocafort, i de conformitat amb els següents:
  
Antecedents de fet
  
Primer
  
El projecte es presenta davant de notari amb data 15 de desembre de 2000, per part de la mercantil Ketch Promotors, SL, i s'acull al procediment de tramitació simplificada que establix l'article 48 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística, i va presentar alhora còpia de la documentació en l'Ajuntament.
  
Es va exposar al públic mitjançant anunci en el Diari Oficial de la Generalitat Valenciana, de 26 de gener de 2001, i en el periòdic Las Provincias de 2 de gener de 2001.
  
Durant el tràmit d'informació pública es va presentar una altra alternativa tècnica per part d'Avsa-Calviga, SA.
  
A més es van presentar 11 al·legacions.
  
Amb data 2 de març de 2001 es va expedir per l'organisme autonòmic corresponent cèdula d'urbanització a l'alternativa tècnica de l'empresa Ketch Promotors, SL.
  
El ple municipal de 26 de juliol de 2001 va desestimar les al·legacions presentades, va aprovar provisionalment l'Homologació Modificativa amb Pla de Reforma Interior presentada per la mercantil Avsa-Calviga, i procedir a la posterior remissió per a l'aprovació definitiva a esta Conselleria d'Obres Públiques, Urbanisme i Transports.
  
Segon
  
El projecte consta de:
  
Homologació modificativa ?que inclou memòria i plànols d'informació i d'ordenació-.
  
Pla de Reforma Interior - que inclou documents d'informació (memòria informativa, memòria justificativa i plànols d'informació) i documents normatius (Normes Urbanístiques i Plànols d'Ordenació-).
  
Tercer
  
L'objecte del projecte és l'homologació i l'ordenació detallada d'un sòl urbà residencial sobre el qual existia en el Pla General d'Ordenació Urbana una unitat d'execució delimitada, en concret la unitat núm. 15, encara que esta delimitació es modifica i s'inclou una zona qualificada en el PGOU com a Z3-UE3.
  
Concretament es passa de 64.216,55 m² de la UE núm. 15 a 72.771,21 m² amb este projecte.
  
D'altra banda es pretén la modificació de la qualificació d'una superfície de 4.622,14 m², inclosa en el sector i qualificada en el PGOU com a sistema general infraestructura privada que passaria a ús residencial privat zona unifamiliar extensiva (UE-4) mantenint l'edificabilitat que ja disposava que era de 0,50 m²t/m²s.
  
Així mateix es qualifica com a sistema general públic, ús administratiu, la Casa Bou, edificació del segle XIV actualment catalogada i protegida amb nivell 2 pel planejament general de la població. Disposa de 693 m² de superfície i es pretén obtenir pel sistema d'expropiació per a la qual cosa el promotor de la present actuació aporta la quantitat de 150.253,02 euros.
  
Quart
  
Durant la tramitació s'ha sol·licitat informe a l'Ajuntament de València per ser municipi confrontant.
  
Cinqué
  
Rocafort té un Pla General d'Ordenació Urbana aprovat definitivament per la Comissió Territorial d'Urbanisme amb data 3 de maig de 1990.
  
Amb posterioritat es va delimitar la unitat d'execució núm. 15 aprovada pel municipi amb data 26 d'abril de 1993.
  
Sisé
  
La Comissió Informativa de la Comissió Territorial d'Urbanisme de València, en la sessió celebrada el 21 de juny de 2002, va emetre informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que establix l'article 52, en relació amb la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i en el punt III de la Instrucció de Planejament 1/1996, sobre homologació de plans d'urbanisme a la citada llei.
  
Segon
  
La documentació està completa als efectes del compliment del que preceptuen els articles 27 i 28 de la Llei Reguladora de l'Activitat Urbanística i en la Instrucció de Planejament 1/1996, sobre homologació de plans d'urbanisme a la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Tercer
  
En concret es tracta d'una homologació modificativa, ja que procedix a modificar la delimitació de la UE núm. 15 a més del mencionat canvi d'ús de la parcel·la SGIB ?Sistema General Infraestructura Privada- a residencial privat Zona Unifamiliar Extensiva (UE-4).
  
D'altra banda l'homologació identifica els elements del sector pertanyents a l'ordenació estructural que són la classificació del sòl ?sòl urbà-, l'ús global predominant residencial, la delimitació de l'àmbit del sector, l'índex d'edificabilitat brut (0,36 m²t/m²s) i la densitat màxima d'habitatges (20 habitatges/ ha). Així mateix s'inclou com a directriu d'ordenació de caràcter general la relativa a la major protecció dels jardins preexistents.
  
1. Estes modificacions es reflectixen en el quadre següent:
  
Sector Camí de la Cosa PGOU vigente Propuesta
  
Clasificación Urbano Urbano
  
Calificación Residencial Residencial
  
Superficie total 64.216,55 m² 72.771,21 m²
  
Edificabilidad Bruta 0,3502 m²/m² 22.488,66 m²t 0,36 m²/m² 26.198,00 m²t
  
Nº viviendas 128 145
  
Densidad viviendas/Ha 20,00 20,00
  
Quart
  
Atés que la modificació planteja un canvi d'ús d'una infraestructura privada per un sòl residencial també privat i com a compensació s'inclou l'obtenció d'un Sistema General de caràcter públic ?ús administratiu-, s'entén que la proposta millora la quantitat i qualitat de les dotacions per a l'ús i gaudi de la població.
  
Cinqué
  
En la fitxa de planejament del sector s'inclou que ?el PRIM podrà incorporar ordenances que regulen l'edificabilitat en parcel·les mantenint les característiques establides en les Normes Urbanístiques per a les zones UE-1, UE-3 i UE-4, excepte pel que fa a l'edificabilitat màxima i percentatge d'ocupació de parcel·la que podran variar respecte al que establix per a dites zones la NNUU- .
  
Esta afirmació no és admissible perquè permet la modificació posterior d'edificabilitats el que implicaria la modificació de l'ordenació estructural del sector, aspecte este no regulable des d'una fitxa de planejament.
  
Sisé
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de les homologacions i plans de reforma interior de municipis de menys de 50.000 habitants, de conformitat amb el que disposa la disposició transitòria primera, punt 3, i l'article 54.2.B de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha exposat, la Comissió Territorial d'Urbanisme, en la sessió realitzada el 27 de juny de 2002, acorda supeditar l'aprovació definitiva del document de l'homologació modificativa amb Pla de Reforma Interior del sector de sòl urbà Camí de la Cosa del Pla General d'Ordenació Urbana de Rocafort, a l'esmena dels següents aspectes.
  
- Suprimir de la fitxa de planejament del sector el paràgraf referit en el fonament cinqué.
  
Una vegada esmenats estos aspectes per l'Ajuntament de Rocafort, procedirà que este retra compte d'això al president d'esta Comissió el qual queda facultat a l'empara del Decret 137/1990, de 30 de juliol, del Consell de la Generalitat perquè ordene la publicació de l'Acord d'aprovació definitiva en el Butlletí Oficial sense necessitat de nou acord d'esta Comissió a què haurà d'informar posteriorment de les actuacions.
  
Contra el present Acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjuí que puga interposar qualsevol altre recurs que estime oportú.-
  
Amb data 19 de setembre de 2002 pels Servicis Tècnics del Servici Territorial d'Urbanisme i Ordenació Territorial és examinada la documentació presentada per l'Ajuntament de Rocafort l'11 de setembre de 2002 i s'informa favorablement sobre esta, i considera complit l'acord de la Comissió Territorial d'Urbanisme de València de 27 de juny de 2002.
  
Vistos la legislació urbanística aplicable, així com la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació,
  
El director general d'Urbanisme i Ordenació Territorial considera aprovada definitivament l'homologació i PRI del sector de sòl urbà Camí de la Cosa de Rocafort.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjuí que es puga interposar qualsevol altre recurs que estime oportú.